युवती से दुष्कर्म नहीं होने की हुई पुष्टि
जंगल में मिली थी युवती की लाश।
क्राइम रिपोर्टर। रायगढ़
शनिवार को टेंडा नयापारा के महुआ जंगल में संदिग्ध परिस्थितियों में मिली युवती की लाश के संबंध में 24 घंटे गुजर जाने के बाद भी पुलिस को कोई सुराग नहीं मिल पाया है। हालांकि इस बीच शार्ट पीएम रिपोर्ट नहीं आ पाया है, लेकिन इस बीच जरूर चिकित्सकों ने रेप होने की आशंका से इनकार कर दिया हैं। लिहाजा ऐसे में पुलिस के सामने पेचीदा स्थिति हो गई है।
इसी मद्देनजर अब सभी पहलुओं को एक बार फिर से नए-नए एंगल से जांच करने में जुट गई है। इस घटना में अब तक पुलिस प्रथम दृष्टया दुष्कर्म के बाद हत्या से जोड़कर देख रही थी। घरघोड़ा थाना क्षेत्र के टेंडा नयापारा गांव में मड़ई मेला की रात गांव के ही एक 18 वर्षीया युवती की लाश महुआ जंगल में पेड़ से लटकती हुई हालत में पुलिस ने बरामद की थी। चूंकि मृतिका की अर्धनग्न हालत और पेड़ की ऊंचाई अधिक होने से पूरा मामला किसी अनहोनी की ओर इशारा कर रहा था। इसलिए मामले में आ रहे संदिग्ध परिस्थितियों को देखते हुए पुलिस पूरे मामले से पर्दा उठाने में जांच में जुट गई है। इस मद्देनजर लगातार गांव के लोगों के साथ-साथ टीआरएन एनर्जी की ठेका कंपनी के कर्मचारियों और ठेकेदार से भी पूछताछ की जा रही है। बावजूद उसके अब तक कोई सुराग नहीं मिल पाया हैं। पुलिस प्रथम दृष्टया मामले को गैंग रेप के बाद हत्या से जोड़कर देख रही थी, लेकिन इस बीच पीएम करने वाले चिकित्सकों के ओपिनियन ने पुलिस की चिंता बढ़ा दी है।डाक्टरों ने बलात्कार की आशंकाओं को एक सिरे से खारिज कर दिया है। पुलिस अब इस मामले की जांच दूसरे एंगल से करेगी।
अब पीएम रिपोर्ट पर निगाहें
शार्ट पीएम रिपोर्ट बेशक अब तक नहीं आ पाया है, लेकिन डाक्टरों के कथन के बाद अब पुलिस की नजर आने वाले पीएम रिपोर्ट पर टिक गई है, क्योंकि जिस तरह से चिकित्सकों के ओपिनियन में बलात्कार नहीं होना बताया गया है, उससे मामला काफी पेचीदा हो गया है। हालांकि रिपोर्ट आने के बाद पूरे मामले का खुलासा करने के दावे किए जा रहे हैं।
12 फीट ऊंचे पेड़ पर कैसे चढ़ सकती हैं युवती
जिस पेड़ पर युवती की लाश फांदी के फंदे पर झूल रही थी, उसकी ऊंचाई जमीन से तकरीबन 12 फीट हैं। ऐसे में पेड़ पर चढ़ना युवती के वश की बात नहीं हैं। यही वजह हैं कि पुलिस इन सब बातों को देखते हुए असमंजस की स्थिति में खड़ी नजर आ रही हैं।
कहते हैं अधिकारी
शार्ट पीएम रिपोर्ट नहीं आया, लेकिन चिकित्सकों ने जरूर बलात्कार की पुष्टि नहीं की हैं। अब मामले से जुड़े सभी पहलुओं पर ध्यान केन्द्रित किया जा रहा हैं। \\\'\\\' यूबीएस चौहान, एडिशनल एसपी
hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva